text: Ribe er Danmarks næstsmukkeste købstad
  21 maj 2013 kl. 12.29
  Svaneke på Bornholm er Danmarks smukkeste købstad. Byen blev nummer et i en konkurrence lanceret af Bygningskultur Danmark. Ribe blev nummer to.
  Ebeltoft blev nummer tre.
  Fra Sydjylland var Aabenraa, Fredericia, Tønder og Ribe med i konkurrencen. Og Ribe blev altså kåret som den smukkeste og Danmarks næstsmukkeste.
  Danmarks Bygningskultur ønsker at fremhæve nogle af de byer, der kan se værdien i at bevare de oprindelige middelaldermiljøer og bruge det som dynamo for aktiviteter og udvikling i samspil med moderne byggeri.
  I 2011 løb Sønderho på Fanø iøvrigt med titlen som Danmarks Smukkeste Landsby.
  